Beiðni um eiginnafnið Erica ( kvk. ) er samþykkt og skal nafnið fært á mannanafnaskrá sem ritmynd af nafninu Erika . Hinn 11. desember 2019 kveður mannanafnanefnd upp svohljóðandi úrskurð í máli 116 / 2019 en erindið barst nefndinni 26. nóvember . Eiginnafn má ekki vera þannig að það geti orðið nafnbera til ama . Nafnið Erica ( kvk. ) telst ekki ritað í samræmi við ritreglur íslensks máls þar sem bókstafurinn c er ekki hluti af íslenska stafrófinu . Því er aðeins unnt að samþykkja nafnið ef það getur talist hafa unnið sér hefð í íslensku máli . Með Íslendingum er átt við þá sem öðlast hafa íslenskan ríkisborgararétt án umsóknar og eiga eða hafa átt lögheimili á Íslandi . Samkvæmt upplýsingum frá Þjóðskrá bera 2 konur , sem uppfylla skilyrði vinnulagsreglna mannanafnanefndar varðandi hefð , nafnið Erica , sú eldri fædd árið 2007 . Nafnið kemur auk þess fyrir í manntalinu 1910 . Þess vegna telst nafnið hafa unnuð sér hefð í íslensku máli . Úrskurðarorð : Beiðni um eiginnafnið Erica ( kvk. ) er samþykkt og skal nafnið fært á mannanafnaskrá sem ritmynd nafnsins Erika .